Huur Bavaria Cruiser 34 | Zeilboot | Split, Kroatië
Boat ID 17800
Veiligheidsnet € 80 (Prijs per week)
Huisdier-aan-boord € 100 (Prijs per week) Mediaverklaring: Solidariteit Helpende Hand Noordwes kry ŉ skenkingskantoor - Solidariteit Helpende Hand
leftnews » Mediaverklaring: Solidariteit Helpende Hand Noordwes kry ŉ skenkingskantoor	Ma04
Mediaverklaring: Solidariteit Helpende Hand Noordwes kry ŉ skenkingskantoor
Gepubliseer deur Johnny Dunhin op Jun 4, 2012 in leftnews, Mediaverklarings | Die Solidariteit Helpende Hand Noordwesstreek kry binnekort ŉ skenkingskantoor om te voorsien in die nood en skenkings van die omgewing.
Dié besluit is geneem tydens die onlangse streeksvergadering wat in Potchefstroom aangebied is. Verteenwoordigers van al die takke in die Noordwes provinsie (Klerksdorp, Potchefstroom, Stilfontein, Bothaville, Ottosdal, Sasolburg, Lichtenburg, Carletonville, Upington, Sannieshof en Vryburg) het ingestem dat ŉ skenkingskantoor ŉ noodsaaklikheid geword het ten opsigte van die ontvang en tydelike berging van skenkings.
Klerksdorp is as die dorp vir die vestiging van die kantoor geïdentifiseer. Die kantoor sal voorlopig vanuit Swartstraat 94, Oudorp, bedryf word, totdat ŉ geskikte kantoor ingerig kan word. Die skenkingskantoor sal op Woensdae en tydens naweke en tye buite 10:00 en 16:00 gesluit wees.
Die takvoorsitter in Klerksdorp is Kotie Esterhuizen en sy kan tydens kantoorure op 018 462 8892 gekontak word.
“Ons bedank almal wat reeds vir ons skenkings gemaak het,” sê SW Calitz, die streeksorganiseerder. “Hoewel ons fokus hoofsaaklik opheffing deur opleiding is, is enige bydrae, hoe gering ook al, belangrik omdat dit ŉ verskil maak.”
Dit het ook onder Helpende Hand se aandag gekom dat die organisasie se naam misbruik word om skenkings te verkry en insameling te doen. Ons distansieer ons as organisasie van hierdie individue wat onder valse voorwendsels opereer. Daar is slegs een kantoor in Klerksdorp vir Solidariteit Helpende Hand en slegs een skenkingskantoor in Noordwes.